CELEX: 32018D1193
Language: sl
Date: 2018-08-21 00:00:00
Title: Izvedbeni sklep Komisije (EU) 2018/1193 z dne 21. avgusta 2018 o zaključku protidampinškega postopka glede uvoza silicija s poreklom iz Bosne in Hercegovine ter Brazilije

22.8.2018   
               
               
                  SL
               
               
                  Uradni list Evropske unije
               
               
                  L 211/5
               
            
         IZVEDBENI SKLEP KOMISIJE (EU) 2018/1193
         z dne 21. avgusta 2018
         o zaključku protidampinškega postopka glede uvoza silicija s poreklom iz Bosne in Hercegovine ter Brazilije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba), in zlasti člena 9(1) Uredbe,
         ob upoštevanju naslednjega:
         A.   ZAČETEK IN POSTOPEK
         
         
                     (1)
                  
                  
                     Evropska komisija (v nadaljnjem besedilu: Komisija) je 19. decembra 2017 začela protidampinško preiskavo v zvezi z uvozom silicija s poreklom iz Bosne in Hercegovine ter Brazilije v Unijo in je obvestilo o začetku postopka objavila v Uradnem listu Evropske unije (2).
                  
               
                     (2)
                  
                  
                     Preiskava se je začela po pritožbi, ki sta jo vložili podjetji Ferroatlántica in Ferropem (v nadaljnjem besedilu: pritožnika), ki predstavljata več kot 85 % celotne proizvodnje silicija v Uniji. Pritožba je vsebovala dokaze prima facie o škodljivem dampingu, ki so zadostovali za začetek preiskave.
                  
               
                     (3)
                  
                  
                     Komisija je o začetku preiskave obvestila pritožnika, znane proizvajalce izvoznike v Bosni in Hercegovini ter Braziliji, znane uvoznike in uporabnike ter vse druge zainteresirane strani, za katere je znano, da jih to zadeva, pa tudi predstavnike Bosne in Hercegovine ter Brazilije. Zainteresirane strani so imele možnost, da predstavijo svoja stališča v pisni obliki in zahtevajo zaslišanje v roku iz obvestila o začetku.
                  
               B.   UMIK PRITOŽBE IN USTAVITEV POSTOPKA
         
         
                     (4)
                  
                  
                     Pritožnika sta po elektronski pošti dne 7. maja 2018 obvestila Komisijo, da želita umakniti pritožbo.
                  
               
                     (5)
                  
                  
                     V skladu s členom 9(1) osnovne uredbe se postopek lahko zaključi, če se pritožba umakne, razen če takšen zaključek ne bi bil v interesu Unije.
                  
               
                     (6)
                  
                  
                     V preiskavi ni bilo ugotovljeno, da bi bil tak zaključek v nasprotju z interesom Unije. Zato je Komisija menila, da bi bilo treba zaključiti preiskavo v zvezi z uvozom silicija s poreklom iz Bosne in Hercegovine ter Brazilije v Unijo.
                  
               
                     (7)
                  
                  
                     Zainteresirane strani so bile o tem ustrezno obveščene in so imele možnost predložiti svoje pripombe. Vendar Komisija ni prejela pripomb, ki bi utemeljile, da zaključek ne bi bil v interesu Unije.
                  
               
                     (8)
                  
                  
                     Komisija zato ugotavlja, da bi bilo treba protidampinški postopek glede uvoza silicija s poreklom iz Bosne in Hercegovine ter Brazilije v Unijo zaključiti brez uvedbe ukrepov.
                  
               
                     (9)
                  
                  
                     Ta sklep je v skladu z mnenjem odbora, ustanovljenega s členom 15(1) osnovne uredbe –
                  
               SPREJELA NASLEDNJI SKLEP:
         
            Člen 1
            Protidampinški postopek glede uvoza silicija z vsebnostjo silicija manj kot 99,99 % dejanske mase, s poreklom iz Bosne in Hercegovine ter Brazilije, ki se trenutno uvršča pod oznako KN 2804 69 00, se zaključi.
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 21. avgusta 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 176, 30.6.2016, str. 21.
         
            (2)  Obvestilo o začetku protidampinškega postopka glede uvoza silicija s poreklom iz Bosne in Hercegovine ter Brazilije (UL C 438, 19.12.2017, str. 39).